b'\n_START_ARTICLE_\nSlovenija na kvalifikacijah za nastop na Zimskih olimpijskih igrah 2018 v hokeju na ledu\n_START_PARAGRAPH_\nSlovenska hokejska reprezentanca je bila na kvalifikacijah za uvrstitev na Zimske olimpijske igre 2018 razvr\xc5\xa1\xc4\x8dena v skupino D, kjer se je med 1. in 4. septembrom 2016 v Minsku borila proti reprezentancam Poljske, Danske in Belorusije, na olimpijske igre je vodilo prvo mesto v skupini. Po treh zmagah je Slovenija zasedla prvo mesto v kvalifikacijski skupini in se drugi\xc4\x8d zapored uvrstila na olimpijski turnir.'